Ńdɔ̄ á fɔ̄ɔ̄ Ńtondôḅə a ngáyalan Yóbo á ńkulu étē, nyé nâ: 2Zá ā man ma vínī miǹtsogán ai ǹkɔ́bɔ̄ yā ó nə́ təge ai fəg nyɔ́ ? 3Fɛdə́ éyē ângə́də́g anə́ ńgungúl mod, mayi wa sílī mīńsílí, ó yə́gə́lə ma. 4O ngábə́ vé éyɔŋ mə̌ komo sí ? Kadá mā dɔ́ ḿból wakad á yá naa o nə fəg abuí. 5Zá a ngátɛn dzɔ ndam ai abím ai ǹtíé, yə wayəm nyé ? Evozǐŋ kig zá á ngābəde dzɔ ǹkɔ̌l á yób nə́ a vəg dzɔ̌ ? 6Dzé mə̄búg móé mə́ bə̄dé á yób, zá kig á ngábəde ngɔg yǎ mə̄búg móé 7éyɔŋ atítiě kídí á kələ lâyia biá məfon fǔfulu, ai nâ Bɔ́n bə́ Zambá bə́sə bə́ kələ bâsog ai ayéngá miǹtag ?